पुष्प मेला आज; फूलों की खुशबू से महकेगा टाउन पार्क
फरीदाबाद. हरियाणाशहरी विकास प्राधिकरण (हुडा) द्वारा सेक्टर-12 टाउन पार्क में प्रत्येक वर्ष आयोजित किया जने वाला पुष्प मेला रविवार को सुबह 10 बजे से शुरू होगा। सुबह की पहली किरण के साथ टाउन पार्क विभिन्न रंग और खुशबू वाले फूलों की सुगंध से महक उठेगा। इसका शुभारंभ डीसी समीरपाल सरो और पुलिस कमिश्नर डाॅ. हनीफ कुरैशी करेंगे। हर बार की तरह पुष्प प्रेमी इस मेले में अपने फूलों की बगिया समेटकर टाउन पार्क में पहुंचने लगे हैं। हुडा के बागवानी विभाग की तरफ से टाउन पार्क को साफ सुथरा किया गया है। सभी वृक्ष ग्राउंड लेवल से चार फीट की ऊंचाई तक सफेद रंग से पोते गए हैं। मेले में हिस्सा लेने वाले पुष्प प्रेमियों के हिसाब से साज सज्जा कराई गई है।
hin_Deva hin_Deva